Ses beseer in roof by Kaapstad-winkelSes mense is Sondag beseer nadat ŉ groep mans ŉ winkel in Kaapstad wou beroof. Die Daily Voice het Maandag berig die groep gewapende mans het Sondag by ŉ klerewinkel in Gugulethu Square ingestorm en op geld aangedring. ŉ Oor-en-weer-skietery het tussen die mans en veiligheidswagte uitbreek. Twee wagte en twee verdagtes is gewond, waarna die vermeende rowers gevlug het. Twee mense wat in die winkel was, is ook raakgeskiet. Lt.kol. Thembinkosi Kinana, ŉ polisiewoordvoerder, sê die polisie ondersoek die voorval. Niemand is nog in hegtenis geneem nie. – Sapa